b'\n_START_ARTICLE_\n1. padalski karabinjerski polk \xc2\xbbTuscania\xc2\xab\n_START_SECTION_\nZgodovina\n_START_PARAGRAPH_\nPolk je bil ustanovljen leta 1951 in nadaljuje tradicijo 1. padalskega bataljona Kraljevih karabinjerjev (1940-1), ki je deloval med drugo svetovno vojno._NEWLINE_Prvotno ime, 1. padalski karabinjerski bataljon\xc2\xa0\xc2\xbbTuscania\xc2\xab, je bilo 1. junija 1996 spremenjeno v dana\xc5\xa1nji naziv, kljub temu pa ima enota le bataljonsko mo\xc4\x8d (okoli 550 pripadnikov)._NEWLINE_Enota je izurjena za protigverilsko in protiteroristi\xc4\x8dno bojevanje; pripadniki enote so tako delovali v Libanonu, Namibiji, Somaliji, Zahodnem Bregu, Bosni in Hercegovini, Kosovu, Afganistanu in Iraku._NEWLINE_Enota je odgovorna tudi za za\xc5\xa1\xc4\x8dito italijanskih diplomatsko-konzularnih predstavni\xc5\xa1tev ter za spremljanje diplomatskih misij na nevarnih podro\xc4\x8djih._NEWLINE_Pripadnost polku je pogoj za vstop v Gruppo di Intervento Speciale.'